《诏修两朝国史开局日史院赐筵首相吴公席上有作奉和原韵》
宋代·林希

调元台极贵，颁宴帝恩馀。昔副名山录，今裁史观书。

天心忧作者，国论属谁欤。寂寞怀铅客，容瞻相府车。

作者简介：（约1035—约1101）宋福州福清人，字子中，号醒老。林概子。仁宗嘉祐二年进士。神宗熙宁中，同知太常礼院，遣使高丽，惧而辞行，责监杭州楼店务。哲宗亲政，为中书舍人，修《神宗实录》。时尽黜元祐群臣，密预其议，起草贬斥司马光等数十人诏令。绍圣四年，擢同知枢密院事，次年罢知毫州，徙太原府。徽宗立，移大名府等地。卒谥文节。有《两朝宝训》。